अमरपुरा में श्वानों के हमले से बाड़े में बंधी 25 भेड़ों की मौत
समीपस्थअमरपुरा गांव में सोमवार और मंगलवार देर रात एक बाड़े में बंद भेड़ों पर आवारा श्वानों ने हमला कर दिया। दो दिनों में 25 भेड़ों की मौत हो गई, जबकि 19 भेड़ें घायल हो गई। पुलिस के अनुसार जमील पुत्र अब्दुल रजाक निवासी अमरपुरा ने बताया कि वह लम्बे समय से पशुधन भेड़ों का व्यापारी है। उनके पास एक बाड़े में 45 भेड़ें थी। सोमवार देर रात कुछ आवारा श्वानों ने बाड़े में घुसकर भेड़ों पर हमला कर दिया। इस घटना में 16 भेड़ों की मौत हो गई। दूसरे दिन मंगलवार को बाड़े के चारों तरफ सुरक्षा भी की गई, टीन शेड लगाए गए मगर रात को फिर श्वानों ने भेड़ों पर हमला कर दिया जिसमें 9 भेड़ों की मौत हो गई और 19 घायल हो गई। पुलिस ने घटनास्थल का मौका मुआयना किया। एसडीएम आरके मीणा ने मौका रिपोर्ट तैयार करने के लिए तहसीलदार पशु चिकित्सा अधिकारी डॉ. महेन्द्र सिंह काला नर्सिंगकर्मियों को भेजा। तहसीलदार श्योराम वर्मा ने बताया कि भारी संख्या में पशुधन का नुकसान हुआ है। इस संदर्भ में एसडीएम द्वारा कलेक्टर को रिपोर्ट भिजवाई जाएगी।
चिकित्साटीम ने घायल भेड़ों के लगाए रैबीज के टीके
चिकित्सकोंकी टीम ने 19 घायल भेड़ों के रैबीज के टीके लगाकर प्राथमिक उपचार किया। हालांकि अधिकांश भेड़ों की हालत नाजुक बताई जा रही है। इस प्रकार की घटनाओं में सरकार की ओर से क्या मदद होती है इसके लिए गाइड लाइन देखकर कार्यवाही की जाएगी। इस मौके पर जमील ग्रामवासियों ने पशुधन के नुकसान की भरपाई के लिए आर्थिक मुआवजे की मांग की है।
डीडवाना. मृतभेड़ें।
hin_Deva hin_Deva hin_Deva hin_Deva bho_Deva